Cijenjene gospođe i gospodo. Pripala mi je čast da sukladno Poslovniku Hrvatskog sabora otvorim prvu Konstituirajuću sjednicu 5. saziva Hrvatskog sabora i privremeno joj predsjedavam do izbora predsjednika. Sve vas srdačno pozdravljam a izabranim zastupnicima čestitam na izboru za zastupnike u Hrvatski sabor. Posebno pozdravljam predsjednika Republike Hrvatske gospodina Stjepana Mesića [[Pljesak]] Predsjednika Vlade Republike Hrvatske Ivicu Račana i nazočne potpredsjednike i članove Vlade. [[Pljesak]] Mandatara za sastav Vlade gospodina Ivu Sanadera. [[Pljesak]] Dosadašnje potpredsjednike Hrvatskog sabora i prvoga predsjednika Hrvatskog sabora gospodina Žarka Domjana. [[Pljesak]] Pozdravljam nazočne čelnike stranaka nazočne u Hrvatskom saboru koji nisu zastupnici. Pozdravljam predsjednika Ustavnog suda Republike Hrvatske gospodina Petra Klarića. [[Pljesak]] Predsjednika Vrhovnog suda Republike Hrvatske gospodina Ivicu CRnića i nazočne predstavnike sudbene vlasti. [[Pljesak]] Pozdravljam uzoritog kardinala Msgr. JOsipa Bozanića nadbiskupa zagrebačkog i predsjednika Hrvatske biskupske konferencije. [[Pljesak]] Visokopreosvešetenog Jovana Pavlovića pravoslavnog metropolitu Eparhije zagrebačko-ljubljanske i cijele Italije. [[Pljesak]] Muftiju Ševka efendija Omerbašića predsjednika Mešihata islamske zajednice u Republici Hrvatskoj. [[Pljesak]] Gospodina Ognjena Krausa predsjednika Židovske općine. [[Pljesak]] Gospodina Kotela Da-Dona glavnog rabina za Republiku Hrvatsku. [[Pljesak]] Gospodina Branka Berića predstavnika Evangelističke crkve u Republici Hrvatskoj. [[Pljesak]] Također pozdravljam pučkog pravobranitelja gospodina Antu Klarića [[Pljesak]] Pozdravljam glavnu državnu revizoricu gospođu Šimu Krasić. [[Pljesak]] Načelnika glavnog stožera Oružanih snaga Republike Hrvatske generala zbora Josipa Lucića. [[Pljesak]] Pozdravljam predsjednika Hrvatske akademije znanosti i umjetnosti akademika Ivu Padovana. [[Pljesak]] Također pozdravljam gospođe i gospodu rektore Hrvatskih sveučilišta. [[Pljesak]] Srdačno pozdravljam diplomatski zbor u Republici Hrvatskoj sa sjedištem u Zagrebu. [[Pljesak]] Pozdravljam gradonačelnicu grada Zagreba i gospodu župane hrvatskih županija sve nazočne predstavnike gospodarskih kulturnih, športskih i javnih ustanova te druge nazočne uzvanike na sjednici. [[Pljesak]] Gospođe i gospodo u višestoljetnoj borbi za opstojnost Hrvata na ovim prostorima za državotvornu ideju, i sam čim stvaranja slobodne neovisne Hrvatske, dali su život mnogi Hrvati i drugi državljani Republike Hrvatske. Pozivam vas da sabrani par trenutaka u miru odamo dužnu počast svima koji su dali život za Domovinu. - Minuta šutnje - - Neka im je vječna slava i hvala – Gospođe i gospodo, na temelju svojih ovlasti Predsjednik Republike Hrvatske 20. listopada 2003. godine raspisao je izbore za zastupnike u Hrvatski sabor, koji su održani 22., 23. i 30. studenoga ove godine. Ustavni sud Republike Hrvatske, 6. prosinca 2003. godine obavijestio je Državno izborno povjerenstvo da su se stekli uvjeti za objavu rezultata izbora za zastupnike u Hrvatski sabor. A Državno izborno povjerenstvo 8. prosinca 2003. godine, objavilo je službene rezultate izbora za zastupnike u Hrvatski sabor. Predsjednik Republike Hrvatske na temelju članka 97. alineje 1. Ustava Republike Hrvatske sazvao je Hrvatski sabor na prvo zasjedanje. Izvješćujem Vas da su prema izvješću Državnog izbornog povjerenstva od 8. prosinca 2003. godine u Hrvatski sabor izabrana 152 zastupnika. Gospođe i gospodo zastupnici, uvaženi uzvanici, dopustite mi samo nekoliko rečenica u ovoj prigodi konstituiranja Hrvatskog sabora u njegovom 5. sazivu. Nakon stjecanja neovisnosti Republike Hrvatske. Slučajno ili ne ali svakako simbolično termin održavanja današnje konstituirajuće sjednice istovjetan je s onim od prije 13 godina kada je 22. prosinca 1990. godine donesen Ustav Republike Hrvatske. Taj često nazivani Božićni Ustav svjedočio je cijelom svijetu i svom narodu legitimitet i legalnost svojih građana u težnji za samostalnom državom utemeljenoj na najvišim vrijednostima suvremenih demokracija. Danas 13 godina kasnije njegove temeljen vrijednosti ostale su nepromijenjene, unatoč nizu promjena Ustava uzrokovanih promjena društvenih, demokratskih, političkih i gospodarskih okolnosti u zemlji, koja se nalazi u tranziciji. Vjerujem da današnjim danom otpočinjemo ponovno kao i u siječnju 2000. godine, proces mirne i civilizirane promjene i predaje vlasti temeljem volje hrvatskih građana izraženoj na upravo minulim parlamentarnim izborima. Također vjerujem da će ovaj saziv Sabora u svom mandatu unapređujući razinu dijaloga i tolerancije, otklanjati propuste i nedostatke prisutne u radu prethodnog saziva. Izražavam nadu da ćemo uspješno tragati za novim uporištima hrvatske politike koja će nas odmaknuti u razmišljanjima i postupcima od onih tema prošlosti koje nas sprečavaju biti objektivnim i produktivnim u sagledavanju i kreiranju budućnosti uspješne Hrvatske. Ta uspješna Hrvatska budućnosti zahtjeva prioritetno puno suglasje, koje se mukotrpno stvara svim političkih opcija na najvažnijim nacionalnim i državnim pitanjima. Ona su vezana u mislima naših ljudi na osjećaj pravednosti, vjeru i sigurnost i objektivnost pravnog sustava te kvalitetu življenja u svojim obiteljima čega bez posla i socijalne pravednosti nema. Zato ovaj saziv Sabora vjerujem posvetit će svoj angažman posebno unapređenju funkcioniranja pravne države, razvoju gospodarstva temeljenoj na ekonomskoj politici, koja omogućava viši standard i dostojanstvo življenja čovjeka. Te kao dokaz skladnost odnosa sa svijetom uspješno raditi na prihvaćanje Hrvatske u Europsku uniju i NATO savez. Ozbiljnim i savjesnim poslom možemo dokazati odanost narodnim očekivanjima i odgovornost prema nacionalnim i državnim interesima. Kao predsjednik Hrvatskoga sabora u prošlom sazivu, vjerujem da ćemo i uređenjem odnosa u ovom Domu i odnosom prema drugim vidovima državne vlasti uspjeti i u praksi realizirati Ustavom propisane funkcije ovoga Doma kao predstavničkog tijela građana - dodao bih - najvišeg narodnog predstavništva i nositelja zakonodavne vlasti u Republici Hrvatskoj. Još jednom svima vama ponovno ili novoizabranim narodnim zastupnicima, iskrene čestitke na izboru i najbolje želje za uspješan rad na odgovornim dužnostima. Svima vama kolege zastupnici i uvaženi uzvanici kao i našim gledateljima i slušateljima koji nas prate putem elektroničkih medija, želim sretan i blagoslovljen Božić te uspješnu Novu godinu. Hvala vam lijepa. [[Pljesak.]] Obavještavam vas, da prema evidencijskim listićima koji su do sada predani sjednici je nazočno 127 zastupnika. Da bi Hrvatski sabor bio konstituiran, sukladno članku 73. Ustava Republike Hrvatske i članku 4. Poslovnika Hrvatskoga sabora uz nazočnost većine zastupnika potrebno je pristupiti izboru predsjednika Sabora. Člankom 5. Poslovnika Hrvatskoga sabora utvrđeno je da pravo podnošenja prijedloga na konstituirajućoj sjednici za izbor predsjednika Hrvatskoga sabora imaju klubovi zastupnika. Na temelju članka 5. Poslovnika Klub zastupnika Hrvatske demokratske zajednice podnio je prijedlog za izbor predsjednika Hrvatskoga sabora. Da li želi predstavnik kluba zastupnika obrazložiti prijedlog? Ne. Hvala vam lijepa. Otvaram raspravu. Pročitat ću prijedlog koji sam dobio od kluba zastupnika HDZ-a. -Na temelju članka 5. stavka 3. Poslovnika Hrvatskoga sabora, Klub zastupnika Hrvatske demokratske zajednice podnosi prijedlog da se za predsjednika Hrvatskoga sabora izabere zastupnik gospodin Vladimir Šeks.- Ispričavam se na ovom propustu. Otvaram raspravu o ovom prijedlogu. Zaključujem raspravu. Prije glasovanja, postavljam pitanje. Da li ima drugih prijedloga za izbor predsjednika Sabora? Hvala vam lijepa. Nema. Prije nego što glasujemo, obavještavam i izvješćujem vas da je za izbor predsjednika Hrvatskoga sabora potrebna većina glasova nazočnih zastupnika. Još jednom ponavljam. Na sjednici je 127 zastupnika. Dajem na glasovanje prijedlog Kluba zastupnika HDZ-a da se za predsjednika Hrvatskoga sabora izabere gospodin Vladimir Šeks. Dakako, glasuju samo zastupnici. Tko je za? Molim malo strpljenja. Hvala vam lijepa. Tko je protiv? Hvala vam lijepa. Tko je uzdržan? Hvala svima. Utvrđujem da je prijedlog prihvaćen većinom glasova - 114 glasova za i 13 protiv. Proglašavam da je za predsjednika Hrvatskoga sabora izabran gospodin Vladimir Šeks. [[Pljesak.]] Objavljujem da je na temelju odluke Predsjednika Republike Hrvatske o sazivu Hrvatskoga sabora na 1. zasjedanje utvrđenog broja nazočnih zastupnika i izborom predsjednika Hrvatskoga sabora, Hrvatski sabor konstituiran. Gospođe i gospodo zastupnici, uvaženi uzvanici, pozivam vas da odamo počast Domovini. - Izvođenje himne -Lijepa naša domovino - Iskreno čestitam gospodinu Vladimiru Šeksu na izboru i pozivam ga da se obrati nazočnima, a nakon toga da zauzme mjesto za predsjedničkim stolom i nastavi predsjedavati sjednicom. Izvolite.
Gospodine predsjedavajući, uvažene gospođe i gospodo zastupnici, ugledni gosti. Želim vam najiskrenije zahvaliti na ovom izboru, povjerenje koje ste mi ukazali birajući me za predsjednika najviše demokratske institucije u našoj zemlji u ovom trenutku dvostruko obvezuje. Obvezuje zbog važnosti daljnjeg jačanja demokratskih vrijednosti, ali obvezuje i zbog potrebe da se u demokratskom okružju i kroz demokratske procedure ostvare današnji ciljevi i interesi Hrvatske države i hrvatskoga društva. Želim vas uvjeriti da ću visoku dužnost koju ste mi povjerili obavljati savjesno, odgovorno vodeći uvijek računa o brizi i obvezi da Hrvatski sabor bude kako je to uvijek u povijesti bio jamac ostvarenja najviših narodnih i državnih interesa, prije svega slobode i pravde. Suvremeni međunarodni uvjeti i promijenjena narav suvremenog svijeta samo još više naglašavaju važnost takve uloge Hrvatskog parlamenta, jačanje demokracije naša je nezaobilazna spona sa svijetom, naša karta jednakosti i mjera naših političkih i civilizacijskih dostignuća. Ali demokracija je istodobno i naš razgovor sa nama samima, mjera naših nacionalnih interesa i naš oslonac u dijalogu sa svijetom. Vjerujem da je jačanje demokracije u Hrvatskoj naš zajednički moto. Radujem se da ćemo u tome zajednički sudjelovati, da ćemo surađivati u zahtjevnom poslu koji je pred nama i da ćemo raditi u demokratskom skladu svih političkih opredjeljenja. Zahvaljujem se posebno i zbog toga što su glasovi za moj izbor došli sa svih strana sabornice, raznih političkih boja i opredjeljenja. Upravo to raduje i obvezuje, upravo to potvrđuje da hrvatski parlamentarizam ulazi u novu etapu i da je to vjerojatno najveća dobit nedavnih izbora. Izbori su potvrdili da građani žele političku zrelost, odmjerenost i odgovornost, da žele narodne zastupnike koji će se rukovoditi interesima zemlje i glasom naroda, koji se neće olako prepuštati samodopadnostima i banalnostima, zavadama i podjelama, koji će u demokratskoj raspravi uvijek voditi računa da pobijedi najbolji argument – interes Hrvatske. Upravo zbog toga želim posebno pozdraviti nove zastupnike u Hrvatskom saboru osobno kao jedan od veterana ove sabornice, iskreno vas pozivam budimo ponosni na svoju dužnost i budite savjesni u njenom ispunjenju. Dame i gospodo, pred nama su teške zadaće i veliki izazovi. Dolaze vremena zahtjevnog zakonodavnog rada. Unutarnje reforme koje predstoje, zahtijevat će neumornu zakonodavnu proceduru. Uvjeren sam da ćemo pri tome svi uvijek imati na umu da je najvažniji krajnji cilj usvajanje zakona najboljih za Hrvatsku. U odnosima sa svijetom ovaj će Dom također biti suočen sa novim izazovima. Usudio bih se čak reći da je pred nama vrijeme kada će se zapravo po zbivanjima u ovoj sabornici odmjeravati i određivati budućnost i sudbina Hrvatske. Zemlja je na raskrižju. Ona stoji na pragu potpunoga otvaranja ka Europskoj uniji, na dohvat toga politički i simboličnoga znaka da smo sposobni i zreli za ostvarenje povijesnih i suvremenih težnji hrvatskog naroda i građana Hrvatske. Istodobno zemlja je još pod opterećenjem zbog nedovoljno jasnih i neprijepornih pogleda na opću buduću sliku ovog dijela Europe i razlika u pogledima na proces širenja europskih integracija i taj očekivani iskorak nalazit će svoju političku i pravnu formu u raznim odlukama i dokumentima o kojima će raspravljati ovaj Visoki dom i o kojima ćete vi odlučivati. I upravo zato ovaj saziv Hrvatskog sabora suočava se sa povijesnim odgovornostima. Uvjeren sam da ćemo tu odgovornost imati na umu pri svakodnevnom radu. Da ćemo kad to bude potreba trenutka, znati prevladati sitničavost i pokazati političku širinu. Govorim to zato što bi umjesto i na ovom mjestu, kao mjesto parlamentarnog odlučivanja trebalo biti ne mehanička glasaonica sa malo samostalnosti, ali niti polemički klub sa malo učinkovitosti i u tome je pravo značenje ovog saziva Hrvatskog sabora. Od parlamentarizma koji je zbog posebnih povijesnih okolnosti bio prijenosnik jedne političke volje bez dovoljno otvorenosti spram drugih mišljenja preko parlamentarizma koji je u drugim okolnostima više iskazivao nesklad političkih volja negoli tražio zajedničku rezultantu, evo nas na pragu stvarnog samostalnog i odgovornog parlamentarizma. Vjerujem da je riječ o povijesnom iskoraku za Hrvatsku i vjerujem da smo svi svjesni odgovornosti koja to nameće svakome od nas. To je također još jedna dodatna poruka posljednjih izbora. Građani hoće odgovorne, samostalne i svjesne narodne zastupnike. Građani su glasovali za promjene i žele da parlamentarna procedura omogući njihovo ostvarenje. Zbog toga konsenzus, suglasje za mene postoje sve važnijim pojmom. Zbog vanjskih izazova koje sam naznačio i zbog potrebe da se Hrvatskoj vrati politički mir i nadvladaju podjele koje nas sputavaju, vjerujem u parlamentarni konsenzus koji neće biti odraz samo stranačke discipline već i mjera nacionalne i političke odgovornosti zastupnika. Vjerujem i u ozračje političke snošljivosti i dijaloga sa uzajamnim uvažavanjem. Ovaj Visoki dom treba odražavati i predvoditi visoki stupanj duhovnog napretka zemlje. Hrvatskoj treba vratiti vjeru u sebe, nova energija treba zemlji dati novu dinamiku. Hrvatski sabor u tome ima predvodničku ulogu. Izbori su potvrdili opredjeljenje građana za konsolidaciju institucija sustava i za provedbu reformi koje će osigurati gospodarski rast. To su po mojem sudu dva temeljna zahtjeva građana, uređena država i pouzdano gospodarstvo. Ostvarenje obaju tih ciljeva tražit će opsežnu zakonodavnu proceduru. Povećanje zaposlenosti ostaje samo politička parola, ako ne bude praćeno novim radnim zakonodavstvom, novim zakonima o poreznom sustavu, novim zakonima o štednim ulozima i stranim ulaganjima, novim zakonima i uredbama o financijskom nadzoru, o protukorupcijskom pravu, o novoj javnoj upravi, uzajamnoj povezanosti povezanoj zakonodavnoj aktivnosti koja je pred nama, uređenje cjelokupnoga državnog sustava treba biti u funkciji glavnih strateških interesa države u ovoj etapi razvoja. K tome predstoji i nastavak usklađivanja zakonodavne materije sa zakonodavstvom Europske unije. Naša potreba da nastavimo unutarnje reforme uskladiva je sa potrebom prilagodbe europskim standardima, neka nam to bude smjerokaz pri radu u odborima i drugim tijelima Hrvatskog sabora. Jamčim da ću svoju dužnost obavljati objektivno i nepristrano. Bit će jasno i povišenih emocija u sabornici, jer je to neizbježno, ali vodit ću saborske sjednice objektivno i sabrano uvijek poštujući pravila i proceduru. Dame i gospodo, Hrvatski sabor treba nastaviti zrcaliti interese svih slojeva hrvatskog društva i svih hrvatskih regija. U ovom Domu treba istinski dati priliku svakom zastupniku da prenese volju i zahtjeve svoga dijela biračkog tijela. Ovaj Dom treba ostati otvoren prema javnosti, ali više od toga, Hrvatski sabor treba danas preuzeti vodeću ulogu u onome što je Hrvatskoj danas najpotrebnije u obnovi unutrašnje demokratske stabilnosti društva u konsolidaciji svih sastavnica državnog i društvenoga života zemlje, i punu usredotočenost na dosljedno i učinkovito ostvarenje temeljnih ciljeva i interesa Hrvatske u ovoj etapi našeg razvoja i uz uključivanje u najvažnije europske i međunarodne procese. Naša potpuna privrženost demokraciji i vladavini prava, čvrsta jamstva manjinskih, građanskih i vjerskih sloboda, potpuna jednakost i ravnopravnost svih naših građana i poštivanje međunarodnih obveza naći će svoju potvrdu u djelovanju ovog saziva Hrvatskog sabora. Uvjeren sam da smo oko tih načela i ciljeva istomišljenici, što ne znači da će ova dužnost biti laka, ali ona je svakako časna i ja ću je sa ponosom i odgovornošću obnašati. Zahvaljujem, dame i gospodo, zahvaljujem gospodine predsjedavajući. [[Pljesak.]] Dame i gospodo, predlažem da pristupimo utvrđivanju dnevnog reda sjednice. U materijalima koje ste primili za sjednicu najavljen je mogući dnevni red i predlažem kao dnevni red, izbor predsjednika, potpredsjednika i članova Mandatno-imunitetnog povjerenstva. Izvješće Mandatno-imunitetnog povjerenstva o provedenim izborima, davanje prisege zastupnika, izbor potpredsjednika Hrvatskog sabora, imenovanje tajnika Hrvatskog sabora, izbor predsjednika, potpredsjednika i članova Odbora za izbor, imenovanja i upravne poslove. Izbor predsjednika, potpredsjednika i članova Odbora za Ustav, Poslovnik i politički sustav i izbor predsjednika, potpredsjednika i članova Odbora za zakonodavstvo. Ima li tko od zastupnika prigovor na predloženi dnevni red? Ako nema prigovora konstatiram da je dnevni red utvrđen. Prelazimo sada na rad prema utvrđenom dnevnom redu. Izvješće Mandatno-imunitetnog povjerenstva o provedenim izborima, davanje prisege zastupnika, izbor potpredsjednika Hrvatskog sabora, imenovanje tajnika Hrvatskog sabora, izbor predsjednika, potpredsjednika i članova Odbora za izbor, imenovanja i upravne poslove. Izbor predsjednika, potpredsjednika i članova Odbora za Ustav, Poslovnik i politički sustav i izbor predsjednika, potpredsjednika i članova Odbora za zakonodavstvo. Ima li tko od zastupnika prigovor na predloženi dnevni red? Ako nema prigovora konstatiram da je dnevni red utvrđen. Prelazimo sada na rad prema utvrđenom dnevnom redu. 1. Izbor predsjednika, potpredsjednika i članova Mandatno-imunitetnog povjerenstva. Članak 5. Poslovnika utvrđuje da prijedlog za izbor predsjednika, potpredsjednika i članova Mandatno-imunitetnog povjerenstva podnose klubovi zastupnika. Člankom 105. Poslovnika utvrđeno je da povjerenstvo osim predsjednika i potpredsjednika ima i 7 članova. Sukladno međustranačkom dogovoru, klubovi zastupnika podnijeli su sljedeći prijedlog. Za predsjednika predložen je zastupnik Damir Sesličar. Za potpredsjednika predložen je zastupnik Srećko Ferenščak. Za članova povjerenstva predloženi su zastupnici Milanka Opačić, Biserka Perman, Ivana Sučec-Trakoštanec, Mato Štimac, Vladimir Kurečić, Ivica Klem i Vlado Jukić. Želi li tko sudjelovati u raspravi? Dajem na glasovanje prijedlog za izbor predsjednika, potpredsjednika i članova Mandatnog-imunitetnog povjerenstva u predloženom sastavu. Tko je za ovaj prijedlog? Tko je protiv? Tko je suzdržan? Hvala. Utvrđujem da je jednoglasno sa 127 glasova prihvaćen prijedlog i proglašavam da smo Mandatno-imunitetno povjerenstvo izabrani za predsjednika Damir Sesvečan, za potpredsjednika gospodin Srećko Ferenčak, za članove Milanka Opačić, Biserka Perman, Ivana Sučec-Trakoštanec, Mato Štimac, Vladimir Kurečić, Ivica Klem i Vlado Jukić. Čestitam predsjedniku, potpredsjedniku i članovima Mandatno-imunitetnog povjerenstva na izboru i pozivam ih da odmah održe sjednicu i pripreme izvješće sukladno članku 6. Poslovnika Hrvatskog sabora. Sjednica Povjerenstva održat će se u dvorani 133. Do izrade izvješća Mandatno-imunitetnog povjerenstva određujem stanku u trajanju od 30 minuta. Zahvaljujem uzvanicima i gostima na nazočnosti na ovoj sjednici i pozivam ih da nam se pridruže na domjenku u prigodu konstituiranja.
Kolegice i kolege zastupnici, dozvolite mi da u ime Mandatno-imunitetnog povjerenstva podnesem izvješće o provedenim izborima za zastupnike u Hrvatski sabor. Mandatno-imunitetno povjerenstvo Hrvatskog sabora razmotrilo je na 1. sjednici održanoj 22. prosinca 2003. godine službene rezultate izbora za zastupnike u Hrvatski sabor, Državnog izbornog povjerenstva Republike Hrvatske. Izbore za zastupnike u Hrvatski sabor je na temelju članka 97 alineje 1. Ustava Republike Hrvatske, te članka 5., 6. i 68. stavka 2. Zakona o izborima zastupnika u Hrvatski sabor, odlukom o raspisivanju izbora za zastupnike u Hrvatski sabor, Narodne novine broj 165/03. raspisao predsjednik Republike Hrvatske Stjepan Mesić, a održani su 22., 23. i 30. studenoga 2003. godine. Državno izborno povjerenstvo Republike Hrvatske podnijelo je gospodinu Stjepanu Mesiću predsjedniku Republike Hrvatske izvješće o provedenim izborima za zastupnike u Hrvatski sabor od 8. prosinca 2003. godine koje je protekom rokova za podnošenje žalbi postalo i konačno. Ustavni sud Republike Hrvatske dopisom SU 212/2003. od 6. prosinca 2003. izvijestio je Državno izborno povjerenstvo da su protekom rokova za podnošenje žalbi stekli se uvjeti za objavu rezultata izbora za zastupnike u Hrvatski sabor, Narodne novine broj 192/03., 195/03. Povjerenstvo je utvrdilo da je u Hrvatski sabor sukladno odredbama Zakona o izborima zastupnika u Hrvatski sabor izabrano 152 zastupnika i to 140 zastupnika izabrano je sa liste političkih stranaka, u 10 izbornih jedinica, sukladno odredbi članka 35. Zakona o izborima zastupnika u Hrvatski sabor. 4 zastupnika sa posebnih lista političkih stranaka izabrano je sukladno odredbi članka 40. zakona u posebnoj izbornoj jedinici. 8 zastupnika nacionalnih manjina izabrano je na temelju članka 15. i 16. Zakona o izborima zastupnika u Hrvatski sabor. Povjerenstvo je utvrdilo da sukladno članku 12. stavcima 1. i 2. poslovnika Hrvatskoga sabora, Narodne novine broj 6/02. zastupnici Sabora su nakon raspuštanja Sabora nastavili obnašati svoje dužnosti i ovlasti do konstituiranja novog saziva Sabora, te da danom konstituiranja prestaje mandat zastupnicima prethodnog saziva Sabora. Istoga dana prestaje zastupnicima prethodnog saziva Sabora članstvo u tijelima i organizacijama izvan Sabora, na koje ih je imenovao Sabor iz reda zastupnika ako je imenovanja uvjetovano obnašanjem dužnosti zastupnika, a toga dana prestaje i članstvo u radnim tijelima Sabora imenovanim članovima. Slijedom iznijetog Povjerenstvo je zaključilo da danom konstituiranja Sabora prestaje mandat zastupnicima prethodnog saziva Sabora, i da su u Hrvatski sabor izabrani sljedeći zastupnici, poredani po abecednom redu: Pod 1. Jene Adam, pod 2. Đurđa Adlešić, 3. Zdenko Antešić, pod 4. Ingrid Antičević Marinović, 5. Željka Antunović, 6. Franjo Arapović, 7. Mr. Mato Arlović, 8. Zdenka Nediljka Babić Petričević, 9. Branko Bačić, 10. Stjepan Bačić, 11. Anto Bagarić, 12. Ivan Bagarić, 13. Marija Bajt, 14. Dr. Ivo Banac, 15. Milan Bandić, 16. Luka Bebić, 17. Snježana Biga-Friganović, 18. Mr. Božo Biškupić, 19. Jure Bitunjac, 20. Florijan Boras, 21. Dražen Bošnjaković, 22. Ljubica Brdarić, 23. Đuro Brodarac, 24. Ivica Buconjić, 25. Perica Bukić, 26. Karmela Caparin, 27. Dr. Mato Crkvenac, 28. Radimir Čačić, 29. Dr. Ivan Čehok, 30. Lino Červar, 31. Petar Čobanković, 32. Mr. Zdenka Čuhnil, 33. Tomislav Čuljak, 34. Prof.dr. Krešimir Čosić, 35. Prof. dr. Miljenko Dorić, 36. Valter Drandić, 37. Ivan Drmić, 38. Josip Đakić, 39. Anto Đapić, 40. Srećko Ferenčak, 41. Mirko Filipović, 42. Stjepan Fiolić, 43. Josip Frišćić, 44. Ratko Gajica, 45. Mato Gavran, 46. Branimir Glavaš, 47. Mr. Kolinda Grabar-Kitarović, 48. Prof.dr. Andrija Hebrang, 49. Vilim Herman, 50. Silvano Hrelja, 51. Mr. Nikola Ivaniš, 52. Ivan Jakovčić, 53. Gordan Jandroković, 54. Ivan Jarnjak, 55. Dr. Ivo Josipović, 56. Vlado Jukić, 57. DR. Ljubo Jurčić, 58. Mr. Neven Jurica, 59. Mr. Marin Jurjević, 60. Damir Kajin, 61. Božidar Kalmeta, 62. Antun Kapraljević, 63. Ivica Klem, 64. Miroslav Korenika, 65. Jadranka Kosor, 66. Dr. Alenka Košića Čičin-Šain, 67. Pero Kovačević, 68. Zlatko Kramarić, 69. Vladimir Kurečić, 70. Velimir Kvesić, 71. Ljubica Lalić, 72. Željko Ledinski, 73. Josip Leko, 74. Dragutin Lesar, 75. Slaven Letica, 76. Slavko Linić, 77. Ivo Lončar, 78. Ana Lovrin, 79. Šime Lučin, 80. Nikola Mak, 81. Dujomir Marasović, 82. Jakša Marasović, 83. Ante Markov, 84. Krunoslav Markovinović, 85. Jagoda Martić, 86. Prof.dr. Ivica Maštruko, 87. Dr. Darko Milinović, 88. Mr. Neven Mimica, 89. Marijan Mlinarić, 90. Petar Mlinarić, 91. Zvonimir Mršić, 92. Željko Nenadić, 93. Živko Nenadić, 94. Milanka Opačić, 95. Ivica Pančić, 96. Mr. Božidar Pankretić, 97. Branimir Pasecky, 98. Jelena Pavičić-Vukičević, 99. Željko Pavlic, 100. Željko Pecek, 101. Biserka Perman, 102. Anton Peruško, 103. Dorotea Pešić-Bukovac, 104. Tonino Picula, 105. Velimir Pleša, 106. Dr. Drago Prgomet, 107. Šime Prtenjača, 108. Dragutin Pukleš, 109. Zvonimir Puljić, 110. Dr. Milorad Pupovac, 111. DR. Vesna Pusić, 112. Ivica Račan, 113. Furio Radin, 114. Jozo Radoš, 115. Niko Rebić, 116. Luka Roić, 117. Mr. Miroslav Rožić, 118. Dr. Zvonimir Sabati, 119. Dr. Ivo Sanader, 120. Prof.dr. Petar Selem, 121. Damir Sesvečan, 122. Gordana Sobol, 123. Zdravko Sočković, 124. Vojislav Stanimirović, 125. Nenad Stazić, 126. Ivana Sučec-Trakoštanec, 127. Dr. Josip Sudec, 128. Darko Šantić, 129. Vladimir Šeks, 130. Dr. Nevio Šetić, 131. Vladimir Šišljagić, 132. Vesna Škare-Ožbolt, 133. Vesna Škulić, 134. Mato Štimac, 135 Dubravka Šuica, 136. Ivan Šuker, 137. Dr. Tonči Tadić, 138. Prof. dr. Šemso Tanković, 139. Ruža Tomašić, 140. Zlatko Tomčić, 141. Emil Tomljanović, 142. Jozo Topić, 143. Prof. dr. Marko Turić, 144. Davorko Vidović, 145. Vladimir Vranković, 146. Ivan Vučić, 147. Dr. Antun Vujić, 148. Branko Vukelić, 149. Vice Vukov, 150. Dragica Zgrebec, 151. Mario Zubović i 152. Prof. dr. Miomir Žužul. Povjerenstvo je potom utvrdilo da 22. prosinca 2003. započinje mirovanje zastupničkog mandata zastupnicima: Ivici Račanu, 2. Slavku Liniću, Prof. dr. Mati Crkvencu, Željki Antunović, Šimi Lučinu, Toninu Piculi, Dr. Ljubi Jurčiću, Ivici Pančiću, Antunu, Dr. Antunu Vujiću, Mr. Božidaru Pankretiću, Ingrid Antičević-Marinović, Davorku Vidoviću, Mr. Nevenu Mimici, Radimiru Čačiću, Željku Peceku, Gordani Sobol, Ivi Bancu, i Ivi Bancu, a kojima su prema rezultatima izbora za zastupnike u Hrvatski sabor izabrani, ali obnašaju dužnost člana Vlade Republike Hrvatske. Mandat navedenih zastupnika mirovat će dok Hrvatski sabor ne iskaže povjerenje novoj Vladi Republike Hrvatske. Povjerenstvo je utvrdilo da su se sukladno članku 9. Zakona o izborima zastupnika u Hrvatski sabor, a kojim je utvrđena nespojivost zastupničke dužnosti sa istodobnim obnašanjem dužnosti iz stavka 2. stekli uvjeti iz stavka 3. rečenog članka zakona za početak mirovanja zastupničkog mandata sljedećim zastupnicima; pod 1. Anto Bagarić, pod 2. Milan Bandić, 3. Đuro Brodarac, 4. Josip Friščić, pod 5. Ivan Jakovčić, 6. Prof. dr. Ivica Maštruko, 7. Željko Ledinski, 8. Dr. Zvonimir Sabati i 9. Jakša Marasović. Političke stranke su za dio izabranih zastupnika kojima mandat miruje na temelju članka 12., stavka 1. Zakona sa svojih lista neizabranih kandidata u izbornima jednicima odredile kandidate za zamjenike zastupnika i o tome izvjestile i Hrvatski sabor te shodno tome zastupnički mandat započinju obnašati: pod 1. Damir Španičić, zamjenik zastupnika kandidiran u 5. izbornoj jedinici kao kandidat na listi Hrvatske demokratske zajednice umjesto Ante Bagarića. Marija Lugarić, zamjenica zastupnika kandidirana u 2. izbornoj jedinici kao kandidat na listi Socijaldemokratske partije Hrvatske i Stranke liberalnih demokrata umjesto Milana Bandića, Ivanka Roksandić, zamjenica zastupnika kandidirana u 6. izbornoj jedinici kao kandidat na listi Hrvatske demokratske zajednice umjesto Đure Brodarca, Ivan Kolar, zamjenik zastupnika kandidiran u 2. izbornoj jedinici kao kandidat na listi Hrvatske seljačke stranke umjesto Josipa Friščića, Valter Poropat, zamjenik zastupnika kandidiran u 8. izbornoj jedinici kao kandidat na listi koalicije Socijaldemokratske partije Hrvatske i Istarskog demokratskog sabora umjesto Ivana Jakovčića, Željko Kurtov, zamjenik zastupnika kandidiran u 9. izbornoj jedinici kao kandidat na listi Hrvatske narodne stranke umjesto Prof. dr. Ivice Maštruka, Zdenko Haramija, zamjenik zastupnika kandidiran u 6. izbornoj jedinici kao kandidat na listi Hrvatske seljačke stranke umjesto Željka Ledinski i Josip Vresk, zamjenik zastupnika kandidiran u 3. izbornoj jedinici kao kandidat na listi Hrvatske seljačke stranke umjesto Dr. Zvonimira Sabatija. Imena ostalih neizabranih kandidata u izbornim jedinicama koji će obnašati zastupničku dužnost tijekom spriječenosti izabranog zastupnika da je obnaša političke stranke utvrdit će naknadno i o tome izvjestiti predsjednika Hrvatskog sabora. Sukladno rečenom Mandatno-imunitetno povjerenstvo je donijelo odluku da 22. prosinca 2003. započinje mirovanje zastupničkog mandata zastupnicima: Ivici Račan, Slavku Linić, Prof. dr. Mati Crkvenac, Željki Antunović, Šimi Lučin, Tonini Picula, Dr. Ljubi Jurčić, Ivici Pančić, Dr. Antunu Vujić, Mr. Božidaru Pankretić, Ingrid Antičević-Marinović, Davorku Vidović, Mr. Nevenu Mimica, Radimiru Čačić, Željku Pecek, Dr. Ivi Banac i Gordani Sobol i traje dok Hrvatski sabor ne iskaže povjerenje novoj Vladi Republike Hrvatske i da 22. prosinca 2003. počinje, počinju mirovanja zastupničkog mandata i tim danom zastupničku dužnost počinju obnašati zamjenici zastupnika: Damir Špančić, zamjenik zastupnika kandidiran u 5. izbornoj jedinici kao kandidat na listi Hrvatske demokratske zajednice umjesto Ante Bagarića, Marija Lugarić zamjenica zastupnika kandidirana u 2. izbornoj jedinici kao kandidat na Listi Socijaldemokratske partije Hrvatske i Stranke liberalnih demokrata umjesto Milana Bandića, Ivana Roksandić zamjenica zastupnika kandidirana u 6. izbornoj jedinici kao kandidat na Listi Hrvatske demokratske zajednice umjesto Đure Brodarca, Ivan Kolar zamjenik zastupnika kandidiran u 2. izbornoj jedinici kao kandidat na listi Hrvatske seljačke stranke umjesto Josipa Friščića, Valter Poropat zamjenik zastupnika kandidiran u 8. izbornoj jedinici kao kandidat na listi koalicije Socijaldemokratske partije Hrvatske i Istarskog demokratskog sabora umjesto Ivana Jakovčića, Željko Kurtov zamjenik zastupnika kandidiran u 9. izbornoj jedinici kao kandidat na listi Hrvatske narodne stranke umjesto Prof. dr. Ivice Maštruka, Zdenko Haramija zamjenik zastupnika kandidiran u 6. izbornoj jedinici kao kandidat na listi Hrvatske seljačke stranke umjesto Željka Ledinski, Josip Vresk zamjenik zastupnika kandidiran u 3. izbornoj jedinici kao kandidat na listi Hrvatske seljačke stranke umjesto Dr. Zvonimira Sabatija. Zaključak o izabranim zastupnicima u Hrvatski sabor kao i odluku o početku mirovanja zastupničkog mandata zastupnika koji obnašaju dužnosti nespojive sa zastupničkom te o početku obnašanja zastupničke dužnosti i njihovih zamjenika objavit će se u Narodnim novinama. Hvala.
Zahvaljujem predsjedniku Povjerenstva. Otvaram raspravu o izvješću. Zaključujem raspravu. Dajem na glasovanje sljedeći zaključak: Prihvača se izvješće Mandatno-imunitetnog povjerenstva o provedenim izborima za Hrvatski sabor i imenima izabranih zastupnika, imenima zastupnika koji obnašaju dužnost nespojivu sa zastupničkom dužnošću pa im zastupnički mandat miruje te o zamjenicima zastupnika koji umjesto njih počinju obnašati zastupničku dužnost. Molim tko je za ovo izvješće? Hvala. Protiv? Uzdržan? Hvala lijepa. Utvrđujem da je sa 132 glasa prihvačen zaključak Mandatnog imunitetnog povjerenstva jednoglasno. Sada prelazimo na: 3. Davanje prisege zastupnika Nakon izvješća Mandatnog imunitetnog povjerenstva o provedenim izborima sukladno članku 7. Poslovnika pozivam vas da pristupimo davanju prisege. U članku 7. Poslovnika utvrđeno je da predsjedatelj pročita tekst prisege, a nakon toga poimenično proziva zastupnike, zastupnik kada je prozvan ustaje i izgovara Prisežem. Pročitat ću sada tekst prisege. Prisežem svojom čašću da ću dužnost zastupnika u Hrvatskom saboru obnašati savjesno i odgovorno, i da ću se u svom radu držati Ustava i Zakona i poštivati pravni poredak, te da ću se zauzimati za svekoliki napredak Republike Hrvatske. Sada bih nakon toga pročitao i prozivao jednog po jednog poimenično zastupnika radi davanja prisege. Prozivanje se vrši isključivo prema podacima o nazočnosti na temelju potpisanoga evidencijskoga lista. i sad molim zastupnike da, ja ću ih prozivati, pa će se svaki zastupnik i zastupnica ustati i reći Prisežem. Jene Adam-prisežem, Đurđa Adlešić-prisežem, Zdenko Antešić, Franjo Arapović, Mato Arlović-prisežem, Zdenka Babić-Petričević-prisežem, Branko Bačić, Stjepan Bačić, Ivan Bagarić, Marija Bajt-prisežem, Luka Bebić-prisežem, Snježana Biga-Friganović-prisežem, Božo Biškupić, Jure Bitunjac, Florijan Boras-prisežem, Dražen Bošnjaković-prisežem, Ljubica Brdarić-prisežem, Ivica Buconjić-prisežem, Perica Bukić, Karmela Caparin-prisežem, Ivan Čehok-prisežem, Lino Červar, Petar Čobanković-prisežem, Zdenka Čuhnil-prisežem, Tomislav Čuljak-prisežem, Krešimir Ćosić-prisežem, Miljenko Dorić-prisežem, Valter Drandić-prisežem, Ivan Drmić-prisežem, Josip Čakić-prisežem, Anto Đapić-priseže, Srećko Ferenčak-prisežem, Mirko Filipović, Stjepan Fiolić, Ratko Gajica, Mato Gavran-prisežem, Branimir Glavaš-prisežem, Kolinda Grabar-Kitarović-prisežem, Zdenko Haramija, Andrija Hebrang-prisežem, Vilim Herman-prisežem, Silvano Hrelja-prisežem, Nikola Ivaniš - prisežem, Goran Jandroković-prisežem, Ivan Jarnjak-prisežem, Ivo Josipović, Vlado Jukić-prisežem, Neven Jurica-prisežem, Marin Jurjević, Damir Kajin-prisežem, Božidar Kalmeta-prisežem, Antun Kapraljević, Ivica Klem-prisežem, Ivan Kolar-prisežem, Miroslav Korenika-prisežem, Jadranka Kosor-prisežem, Alenka Košiša Čičin-Šain-prisežem, Pero Kovačević-prisežem, Zlatko Kramarić, Vladimir Kurečić-prisežem, Željko Kurtov-prisežem, Velimir Kvesić-prisežem, Ljubica Lalić-prisežem, Josip Leko-prisežem, Dragutin Lesar-prisežem, Slaven Letica-prisežem, Ivo Lončar-prisežem, Ana Lovrin-prisežem, Marija Lugarić-prisežem, Nikola Mak-prisežem, Dujomir Marasović-prisežem, Ante Markov-prisežem, Krunoslav Markovinović-prisežem, Jagoda Martić-prisežem, Darko Milinović-prisežem, Marijan Mlinarić-prisežem, Petar Milinarić-prisežem, Zvonimir Mršić-prisežem, Željko Nenadić-prisežem, Živko Nenadić-prisežem, Milanka Opačić-prisežem, Božidar Pankretić, pogreškom sam ga pročitao. Branimir Pasecki-prisežem, Jelena Pavičić Vukičević, Željko Pavlic-prisežem, Biserka Perman, Anton Peruško-prisežem, Dorotea Pešić-Bukovac, Velimir Pleša-prisežem, Valter Poropat, Drago Prgomet-prisežem, Šime Prtenjača, Dragutin Pukleš-prisežem, Zvonimir Puljić-prisežem, Milard Pupovac-prisežem, Vesna Pusić-prisežem, Furio Radin-prisežem, Jozo Radoš-prisežem, Niko Rebić-prisežem, Luka Roić, Ivanka Roksandić-prisežem, Miroslav Rožić, Ivo Sanader-prisežem, petar Selem-prisežem, Damir Sesvečan, Zdravko Soćković-prisežem, Vojislav Stanimirović-prisežem, Nenad Stazić-prisežem, Ivana Sučec-Trakoštanec-prisežem, Josip Sudec, Darko Šantić-prisežem, Vladimir Šeks-prisežem, Nevio Šetić-prisežem, Vladimir Šišljavić-prisežem, Vesna Škare-Ožbolt-prisežem, Vesna Škulić-prisežem, Damir Špančić-prisežem, Mato Štimac, Dubravka Šuica-prisežem, Ivan Šuker - prisežem, Tonči Tadić - prisežem, Šemso Tanković - prisežem, Ruža Tomašić - prisežem, Zlatko Tomčić - prisežem, Emil Tomljanović - prisežem, Jozo Topić - prisežem, Marko Turić - prisežem, Vladimir Vranković - prisežem, Josip Vresk - prisežem, Ivan Vučić - prisežem, Branko Vukelić - prisežem, Vice Vukov - prisežem, Dragica Zgrebec - prisežem, Mario Zubović - prisežem, Miomir Žužul - prisežem. Čestitam zastupnicama i zastupnicima na položenoj prisezi i želim im uspjeh u obavljanju časne i odgovorne zastupničke dužnosti. [[Pljesak!]]
Gospodine predsjedniče, dame i gospodo zastupnici! Na međustranačkim dogovorima koji su vođeni prije konstituirajuće sjednice Hrvatskoga sabora postignut je dogovor da Hrvatskoj demokratskoj zajednici pripadnu dva potpredsjednička mjesta Hrvatskoga sabora, ostalim strankama tri potpredsjednička mjesta. Mi smo sukladno tom međustranačkom dogovoru kandidirali za potpredsjednike gospodina Luku Bebića jednog od najiskusnijih saborskih zastupnika za kojega smo sigurni da će s punom odgovornošću obnašati tu visoku dužnost i doktora Darka Milinovića također čovjeka koji je i do sada u svom političkom i profesionalnom djelovanju pokazao visoki stupanj odgovornosti. To su naša dva prijedloga i molim da podržite te prijedloge.
Hvala lijepa. Želi li predstavnik Kluba zastupnika SDP-a obrazložiti prijedlog za potpredsjednika Hrvatskoga sabora? U ime Kluba zastupnika SDP-a predložen je gospodin Mato Arlović. Želi li predstavnik Kluba HNS-a i PGS-a obrazložiti prijedlog za izbor potpredsjednika? Da. Gospodin zastupnik Drago Lesar. Izvolite!
Hvala lijepa. Poštovane dame i gospodo! Klub Hrvatske narodne stranke i PGS-a zajednički za potpredsjedniku Hrvatskoga sabora predlaže gospođu Vesnu Pusić.
Hvala lijepa. Otvaram raspravu. U ime Kluba zastupnika HSP-a gospodin zastupnik Miroslav Rožić. Izvolite!
Poštovani gospodine predsjedniče, gospođe i gospodo zastupnici! Gospodin predsjednik obrazlažući način predlaganja za ovu točku dnevnog reda citirao je članak 31. Poslovnika Hrvatskoga sabora, no dopustite mi nekoliko samo riječi uvodnih. Hrvatska stranka prava je utemeljena na hrvatskom pravu a to znači i tako mi doživljavamo naše poslanje kao povijesno zaduženje za obranu prava hrvatskoga naroda. Ovdje u ime Kluba Hrvatske stranke prava želim braniti demokraciju a demokracija se kao što je poznato i kao što je to u svom nastupnom govoru spomenuo i predsjednik Sabora temelj demokracije je, jedan od temelja demokracije je procedura a osnova procedure za ovaj visoki hrvatski dom je Poslovnik ovog doma. Članak 31. koji je spomenut u prijedlogu točke dnevnog reda od strane predsjednika Sabora u cijelosti glasi ovako. Obzirom da je on pročitao samo 1. stavak dopustite meni da pročitam druga dva stavka. Drugi stavak glasi: "Ako se biraju dva potpredsjednika jedan se bira na prijedlog parlamentarne većine a drugi na prijedlog parlamentarne manjine." Treći stavak glasi: "Ako se bira pet potpredsjednika tri potpredsjednika biraju se na prijedlog parlamentarne većine a dva na prijedlog parlamentarne manjine." Ja bi dakle u ime Kluba HSP-a tražim da se ovdje konstatira tko je parlamentarna većina i da ta parlamentarna većina prema Poslovniku ovoga sabora predloži svoja tri kandidata. A onda da parlamentarna manjina predloži svoja dva kandidata kako to nalaže naš Poslovnik. Doista je točno da člankom 5. piše da predlagači mogu biti klubovi ali to uopće nije u koliziji. Parlamentarnu većinu konačno i čine klubovi a parlamentarnu manjinu također čine klubovi. Prema tome, molim lijepo da prijedlog za tri potpredsjednika bude podržan od 77 glasova ovog sabora što znači minimuma za parlamentarnu većinu odnosno da druga dva prijedloga budu podržana od klubova koji pripadaju u parlamentarnu manjinu. U protivnom, mi ćemo zapravo nažalost eto na konstituirajućoj sjednici krenuti u kršenje Poslovnika odnosno pokušaja da se proizvoljno tumače posve jasne odredbe Poslovnika što nikako ne bi bilo pametno, dobro ili uputno i ne bi bila dobra poruka javnosti koja vjerojatno prati ovu konstituirajuću sjednicu. Hvala vam lijepa.
Hvala lijepo, gospodine Rožiću. U ime Kluba zastupnika HDZ-a gospodin Ivo Sanader. Izvolite!
Hvala lijepa, gospodine predsjedniče! Dame i gospodo zastupnici! Klub Hrvatske demokratske zajednice čitajući članak 31. mogu reći da je točno ovo što je gospodin Rožić naveo, međutim mi imamo pravo predložiti danas i jednoga što ne kolidira sa ovim člankom o kojem vi govorite da parlamentarna većina predlaže tri. Nije rečeno kada, nije rečeno u kojem roku. Mi znamo da je sabor danas konstituiran izborom predsjednika i Hrvatska demokratska zajednica ne ulazeći u rasprave drugih stranaka, a rekao sam sukladno međustranačkom dogovoru predlaže dva potpredsjednika. Tko će biti i što će biti parlamentarna većina i manjina vidjet ćemo sutra na glasovanju Vlade, o programu i članovima Vlade. Danas se o tome ne glasuje, danas biramo potpredsjednike Hrvatskoga sabora. Prema tome, to što mi predlažemo dvojcu potpredsjednika je u potpunosti sukladno ovome članku koji ste vi citirali. Mi možemo predložiti i jednoga, ne moramo danas predložiti i nijednoga, i tada bismo bili sukladno pravilniku. Prema tome, držim da nema potprebe otvarati pitanje o kojemu ćemo vidjeti sutra na glasovanju o Vladi, tko je, tko podržava Vladu i tko ne podržava Vladu. I tada ne znači da je to parlamentarna većina jer ja se nadam da ćemo sukladno i govoru predsjednika Hrvatskoga sabora, gospodina Vladimira Šeksa započeti ovaj mandat, ovo mandatno razdoblje u jednom ozračju međusobne tolerancije i snošljivosti, da ćemo eventualne prijepore rješavati u raspravi, demokratskoj, ali dakle, obračajući se još jedanput, odnosno reagirajući na vaš istup, mislim da ni u čemu nismo povrijedili Poslovnik, čak štoviše i da smo jednoga, ponavljam predložili, bilo bi to sukladno Poslovniku. Prema tome, predlažem da se pristupi, naravno nakon porcedure, glasovanju.
Hvala lijepa. Zastupnica Ljubica Lalić, ispravak netočnog navoda. Dobro, izvolite, sada ćemo.
Zahvaljujem gospodine predsjedniče, pa moramo ispraviti, nažalost na ovoj konstituirajućoj sjednici pogrešan navod. A kolega zastupnik Sanader je rekao da će se sutra vidjeti tko je parlamentarna većina tko bude glasovao za Vladu. To je potpuno netočno. Parlamentarnu većinu čine oni koji su potpisali koalicijske sporazume. A na temelju toga tko će glasovati za Vladu to zaista ne može se na takav način računati parlamentarna većina. Mi bi doduše bili zadovoljni da glasuju svi za Vladu, ali kada se nešto izjašnjava onda treba biti precizan.
Dobro, izvolite, sada ćemo.
Suglasan sam potpuno sa vašom interpretacijom nije, nije glasovanje o Vladi ta mjera koja je dovoljna za, i kojom se karakterizira parlamentarna većina. Suglasan sam sa time. I kada ste već to spomenuli, želim spomenuti da smo mi na konstituirajućoj sjednici, odnosno na izboru kada je bila izbor protekle Vlade, nakon izbora 3. siječnja glasovali za Vladu a nismo biti parlamentarna većina. Tu ste u pravu, prema tome ne znači da glasovanjem za Vladu smo u parlemantarnoj većini. Parlamentarnu većinu čine oni zastupnici koji su potpisali potpis potpore mandataru. Ali sam rekao da danas, dakle ne utvrđujemo to, to je bilo moja, ako sam pogrešno protumaćen, ispričavam se. Dakle, mi smo, ponavljam, na konstituirajućoj sjednici onih izbora nakon 3. siječnja bili glasovali za Vladu i mi iz HDZ-a i iz oporbe jer smo smatrali to jednim civilizacijskim činom ali nismo bili parlamentarna većina, to je točno, nego manjina.
Hvala lijepa, gospodin zastupnik Miroslav Rožić.
Poštovani gospodine predsjedniče, gospođe i gospodo. Dopustite mi da doista, ako hoćemo široko tumačiti, ja neću ponovno citirati da ne gnjavim, ali ako hoćemo doista široko tumačiti mogućnost da u slučaju ako biramo pet potpredsjednika ne moramo izabrati danas svih pet, pa onda parlamentarna većina predlaže samo dva a ne tri kao što treba po Poslovniku, odnosno parlamentarna manjina predlaže dva kao što treba po Poslovniku pa će vjerojatno ćemo izabrati samo četiri onda. Jer je meni posve nejasno šta se zapravo želi time reći da mi nećemo danas izabrati pet potpredsjednika. Ako parlamentarna većina ne predloži tri onda nećemo izabrati svih pet. Ako je to tako, u redu, možemo se složiti i oko takvog širokog tumačenja Poslovnika. Međutim, ono što definitivno se ne možemo složiti je to da u Poslovniku za ovu sjednicu konstituirajuću posve jasno piše da se ta, bilo dva, bilo tri potpredsjednika, biraju na prijedlog parlamentarne većine. Prema tome, mi moramo utvrditi tko je u ovom Saboru parlamentarna većina. Ja sam sa interesom slušao raspravu, ispravljanje netočnog navoda gospođe Ljubice Lalić, nemam tome šta dodati. Ono što mi tražimo, šta ja tražim u ime kluba, što mi u Klubu HSP-a tražimo to je to da se u Hrvatskom saboru utvrdi pripada parlamentarnoj većini a tko pripada parlamentarnoj manjini. To ako se ne može utvrditi na način koji je propisan Poslovnikom gdje se kaže da potpredsjednike predlaže parlamentarna većina a po interpretaciji po intervenciji gospođe Lalić u ime Kluba HSS-a ne može se to utvrditi ni potporom Vladi, pa recite nam molim vas kako se to i kada može utvrditi? Da li će se to ikada utvrditi. Kolega Kramarić kaže rengenom, ja pretpostavljam da se šali. Ali moramo li da bi poštivali Poslovnik utvrditi tko jest parlamentarna većina? Mi ne prejudiciramo uopće tko to jest tko to nije. Ja ću ponoviti zato još jednom zahtjev Kluba HSP-a a to je: 77 zastupnika iz bilo kojih klubova i iz bilo kojeg statusa u ovom Hrvatskom saboru mora poduprjeti prijedlog za dva potpredsjednika Sabora koje predlaže parlamentarna većina, 77 ih mora biti koji god bili, to je minimum za određivanje pa ćemo znati da je tih 77 parlamentarna većina. Hvala lijepo.
Hvala lijepa, dame i gospodo zastupnici. Točno je, što ističe zastupnik Rožić da u članku 31. Poslovnika u njegovom cjelovitom tekstu piše da ako se bira 5, ali ako se bira 5, 3 se biraju na prijedlog parlamentarne većina a 2 na prijedlog parlamentarne manjine. Ali isto tako je točno da egzistira i norma iz članka 5. stavak 3. Poslovnika ovoga Doma koja glasi da pravo podnošenja prijedloga za izbor poptredsjednika Sabora imaju klubovi zastupnika na konstituirajućoj sjednici i preostaje na volju da predsjednici, odnosno da klubovi zastupnika iznesu svoje prijedloge. I meni nema druge, ja ne mogu ići na bilo koji način i mehanizam utvrđivanja parlamentarne većine, ili parlamentarne većine ili parlamentarne manjine nego da se podnešeni prijedlozi za izbor potpredsjednika rasprave. Imamo 4, imamo prijedloge za 4 imena, peti ostaje za narednu sjednicu. Molim vas da to uvažite i da u tom pravcu i krenemo. Gospodin zastupnik Slaven Letica, izvolite. Kolega Letica, ovi iz kluba govore sa govornica a zastupnik sa mjesta. Sve je u redu.
Prvi put sam tu. Dakle, nije sporno da po članku 5. klubovi zastupnika imaju pravo predložiti potpredsjednike Sabora, međutim, oni mogu predložiti ali da bi bili predloženi na Saboru, bez obzira da li se radi o 2 ili 5 oni, ti prijedlozi moraju dobiti prijedlog parlamentarne većine. Znači stavak 2 kaže u slučaju kada se biraju dva moraju imati podršku parlamentarne većine a u stavku 3. ako se ponovno bira 5 i oni moraju imati stav parlamentarne većine. Dakle neosporno je da je stav kluba HSPa neoboriv sa stajališta Poslovnika ovoga Sabora.
Hvala lijepa. Mi dakle nemamo drugoga izlaza nego prijeći na izjašnjavanje o prijedlozima klubova zastupnika. Podsjećam daje za izbor potpredsjednika Sabora potrebna većina glasova nazočnih zastupnika. Dajem na glasovanje prijedlog kluba zastupnika Hrvatske demokratske zajednice da se za potpredsjednika Hrvatskog sabora izabere gospodin Luka Bebić. Tko je za ovaj prijedlog molim? Hvala. Protiv? Hvala. Uzdržan? Hvala lijepa. Utvrđujem da je prijedlog prihvaćen sa 125 glsaova za, i 8 glasova protiv, i proglašavam da je za potpredsjednika Hrvatskog sabora izabran gospodine Luka Bebić. [[Pljesak]] Dajem na glasovanje prijedlog kluba zastupnika Hrvatske demokratske zajednice da se za potpredsjednika Hrvatskog sabora izabere gospodin Darko Milinović. Molim tko je za? Hvala. Protiv? Hvala. Suzdržan? Hvala lijepa. Utvrđujem d je prijedlog prihvaćen sa 125 glasoav za, i 8 protiv. Proglašavam da je za potpredsjednika Hrvatskog sabora izabran gospodin Darko Milinović. [[Pljesak]] Dajem na glasovanje prijedlog kluba zastupnika SDPa da se za potpredsjednika Hrvatskog sabora izabere gospodin Mato Arlović. Tko je za? Hvala. Protiv? Hvala. Suzdržan? Utvrđujem da je prihvaćen prijedlog sa 126 glasova za, i 8 uzdržanih da se za potpredjsednika Hrvatskog sabora izabere gospodine Mato Arlović, proglašavam da je za potpredsjednika Hrvatskog sabora izabran gospodin Mato Arlović. [[Pljesak]] Dajem na glasovanje prijedlog kluba zastupnika HNSa i PGSSa, da se za potpredsjednicu Hrvatskog sabora izabere gospođa Vesna Pusić. Molim tko je za? Hvala. Protiv? Uzdržan? Utvrđujem da je prijedlog prihvaćen sa 126 glasova za, i 8 suzdržanih. I proglašavam, utvrđujem da je za potpredsjednicu Hrvatskog sabora izabrana gospođa Vesna Pusić. [[Pljesak]] Čestitam izabranoj potpredsjednici i potpredsjednicima želim im puno uspjeha u radu. Hvala lijepa. gospodin zastupnik Rožić u ime kluba HSPa izvolite.
Gospodine predsjedniče, gospođe i gospodo zastupnici, izražavam negodovanje i ogorčenje u ime Kluba Hrvatske stranke prava, da je na ovaj način na ovoj konstituirajućoj sjednici zaobiđen zapravo Poslovnik. Da ste većinom glasova učinili ono što ste naumili i htjeli. Nadam se da to neće postati praksa, da ovime nismo pokazali da ćemo to činiti ovdje i u buduće. A nadam se da će do konstituiranja radnih tijela ovoga Sabora i odbora biti utvrđeno doduše ne znam na koji način ali ipak biti utvrđeno tko je parlamentarna većina a toa parlamentarna manjina, da bi se to znalo i za odbore. Hvala vam lijepa.
Zahvaljujem. Idemo na sljedeću točku a to je imenovanje tajnika Sabora. Na temelju članka 5. Poslovnika klub zastupnika HDZa podnio je prijedlog za imenovanje tajnika Hrvatskog sabora, sa prijedlogom da se za tajnika Hrvatskog sabora imenuje gospodine Josip Sesar. Dosadašnja tajnica Hrvatskog sabora gospođa Danica Orčić podnijela je pisanu ostavku na dužnost tajnika Hrvatskog sabora današnjim danom. Želi li predstavnik predlagatelja? Ne želi obrazložiti prijedlog. Otvaram raspravu. Zaključujem raspravu. Dajem na glasovanje prijedlog kluba zastupnika HDZa, da se za tajnika Hrvatskog sabora imenuje gospodine Josip Sesar. Molim tko je za ovaj prijedlog? Hvala. Protiv? Hvala. Uzdržan? Utvrđujem da je prijedlog prihvaćen sa 113 glasova za, i 21 uzdržanim, i proglašavam da je za tajnika Hrvatskog sabora imenovan gospodine Josip Sesar. [[Pljesak]]
Hvala gospodine predsjedniče. Kolegice i kolege, na temelju članka 91. podstavak 1. članak 118. stavak 2. i članka 244. Poslovnika Hrvatskoga sabora Odbor za izbor, imenovanje i upravne poslove Hrvatskoga sabora podnosi Hrvatskom saboru Prijedlog odluke o izboru predsjednika i članova Odbora za Ustav, Poslovnik i politički sustav Hrvatskoga sabora; Prijedlog odluke o izboru predsjednika, potpredsjednika i članova Odbora za zakonodavstvo Hrvatskoga sabora. Navedene prijedloge odluka utvrdio je Odbor za izbor, imenovanje i upravne poslove Hrvatskoga sabora na 1. sjednici održanoj 22. prosinca 2003. godine. Prijedlog odluke o izboru predsjednika, članova Odbora za Ustav, Poslovnik i politički sustav Hrvatskoga sabora. U Odbor za Ustav, Poslovnik i politički sustav Hrvatskoga sabora biraju se: za predsjednika gospodin Dražen Bošnjaković, za potpredsjednika pripada mjesto SDP-u. Za sada SDP nije dao svoj prijedlog, dati će ga nakon verifikacije mandata preostalih saborskih zastupnika. Za članove: prof.dr. Šemso Tanković, gospodin Emil Tomljanović, gospodin Velimir Pleša, gospodin Luka Bebić, Branimir Glavaš, gospodin Florijan Boras, gospođa Ljubica Lalić, gospodin Dragutin Lesar, prof.dr. Slaven Letica i mr. Mato Arlović. Obrazloženje: U članku 12. stavak 2. Poslovnika Hrvatskoga sabora propisano je da danom konstituiranja Sabora prestaje mandat zastupnicima prethodnog saziva Sabora. U članku 44. Poslovnika Hrvatskoga sabora propisano je da radno tijelo ima predsjednika, potpredsjednika i određeni broj članova koje bira i razrješuje Sabor iz reda zastupnika, da sastav radnog tijela u pravilu odgovara stranačkom sastavu Sabora i da mandat predsjednika, potpredsjednika i članova radnog tijela traje od dana izbora do dana prestanka, jer nastupa mirovanje zastupničkog mandata, odnosno do dana razrješenja dužnosti na koju je izabran. Prema odredbama članka 58. Poslovnika Hrvatskoga sabora, Odbor za Ustav, Poslovnik i politički sustav Hrvatskoga sabora ima predsjednika, potpredsjednika i 11 članova iz redova zastupnika, a još šest članova imenuje se iz reda javnih, znanstvenih i stručnih djelatnika. U skladu s odredbom članka 44. stavak 3. Poslovnika kojim je propisano da sastav radnog tijela u pravilu odgovara stranačkom sastavu Sabora te sukladno međustranačkom dogovoru. O sastavu radnih tijela Hrvatskoga sabora za predsjednika, potpredsjednika i članove Odbora za Ustav, Poslovnik i politički sustav Hrvatskoga sabora predloženi su sljedeći zastupnici. Za predsjednika, ponavljam dakle još jednom, Dražen Bošnjaković iz redova HDZ-a. Mjesto potpredsjednika Odbora predviđeno je za SDP, što će se popuniti naknadno. Za članove se predlažu: prof.dr. Šemso Tanković iz redova nacionalnih manjina, gospodin Tomljanović iz redova HDZ-a, gospodin Velimir Pleša iz redova HDZ-a, gospodin Luka Bebić - HDZ, Branimir Glavaš - HDZ, gospodin Florijan Boras - HDZ, gospođa Ljubica Lalić - HSS, Dragutin Lesar iz HNS-a, prof.dr. Slaven Letica iz HSP-a i mr. Mato Arlović iz SDP-a. Odbor za izbor, imenovanje i upravne poslove Hrvatskoga sabora je na 1. sjednici održanoj 22. prosinca 2003. raspravljao o navedenim prijedlozima te u skladu s člankom 44. stavkom 3., člankom 58., člankom 91. podstavkom 1., člankom 118. stavkom 2. i člankom 244. Poslovnika Hrvatskoga sabora jednoglasno je utvrdio ovaj prijedlog odluke s obrazloženjem koji podnosi Hrvatskom saboru. Gospodine predsjedniče da li da pročitam i drugi prijedlog?
Kada ovo izglasujemo.
Dobro.
Zahvaljujem predsjedniku Odbora za izbor, imenovanja i upravne poslove. Otvaram raspravu. Zaključujem raspravu. Dajem na glasovanje prijedlog Odbora za izbor, imenovanja i upravne poslove za predsjednika Odbora za Ustav, Poslovnik i politički sustav i predložene članove. Molim tko je za taj prijedlog? Hvala. Protiv? Uzdržan? Utvrđujem da je za prijedlog Odbora za izbor, imenovanja i upravne poslove, da je prihvaćen sa 122 glasa za, nema protiv, nema uzdržanih, za Ustav, Poslovnik i politički sustav i proglašavam da su za predsjednika, da je za predsjednika izabran Dražen Bošnjaković i za članove Šemso Tanković, Emil Tomljanović, Velimir Pleša, Luka Bebić, Branimir Glavaš, Florijan Boras, Ljubica Lalić, Dragutin Lesar, Slaven Letica i Mato Arlović. Čestitam predsjedniku i članovima odbora na izboru, a ostali kao što je iznijeto, bit će izabrani naknadno. Molim predsjednika Odbora za izbor, imenovanje i upravne poslove da pročita prijedlog odbora za izbor predsjednika, potpredsjednika i članova Odbora za zakonodavstvo.
Hvala gospodine predsjedniče. Prijedlog odluke o izboru predsjednika, potpredsjednika i članova Odbora za zakonodavstvo Hrvatskoga sabora. Prijedlog glasi: Za predsjednika Odbora gospodin Josip Leko, za potpredsjednika Odbora gospodin Florijan Boras, za članove Odbora: gospodin Zvonimir Puljić, gospodin Damir Sesvečan, gospodin Emil Tomljanović, gospodin Velimir Pleša, gospodin Nikola Mak, gospodin Josip Vresk, gospodin Darko Šantić, gospodin Pero Kovačević i gospodin dr. Ivo Josipović. Obrazloženje: U članku 12. stavak 2. Poslovnika Hrvatskoga sabora propisano je da danom konstituiranja Sabora prestaje mandat zastupnicima prethodnog saziva Sabora. U članku 44. Poslovnika propisano je da radno tijelo ima predsjednika, potpredsjednika i određeni broj članova koje bira i razrješuje Sabor iz reda zastupnika. Da sastav radnog tijela u pravilu odgovara stranačkom sastavu Sabora i da mandat predsjednika, potpredsjednika i članova radnog tijela traje od dana izbora do dana prestanka ili nastupa mirovanje zastupničkog mandata, odnosno od dana razrješenja dužnosti na koju je izabran. Prema odredbama članka 60. Poslovnika Hrvatskoga sabora Odbor za zakonodavstvo Hrvatskoga sabora ima predsjednika, potpredsjednika, 11 članova iz reda zastupnika, a još 9 članova imenuje se iz reda javnih, znanstvenih i stručnih djelatnika te po jedan iz reda predstavnika sindikata više razine, udruge poslodavaca i uglednih pravnika iz prakse. U skladu s odredbom članka 44. stavka 3. Poslovnika kojom je propisano da sastav radnog tijela u pravilu odgovara stranačkom sastavu Sabora te sukladno međustranačkom dogovoru o sastavu radnih tijela Hrvatskoga sabora, za predsjednika, potpredsjednika i članove Odbora za zakonodavstvo Hrvatskoga sabora predloženi su sljedeći zastupnici: za predsjednika Josip Leko iz redova SDP-a. Za potpredsjednika Florijan Boras iz HDZ-a, za članove: gospodin Zvonimir Puljić, HDZ; gospodin Damir Sesvečan, HDZ; gospodin Emil Tomljanović, HDZ; gospodin Velimir Pleša, HDZ; gospodin Nikola Mak iz redova Njemačke nacionalne manjine, gospodin Josip Vresk iz redova HSS-a, gospodin Darko Šantić iz Hrvatske narodne stranke, gospodin Pero Kovačević iz Hrvatske stranke prava i doktor Ivo Josipović kao nezavisni. Odbor za izbor i imenovanja i upravne poslove Hrvatskog sabora je na prvoj sjednici održanoj 22. prosinca 2003. raspravljao o navedenim prijedlozima te je u skladu s člankom 44. stavkom 3., člankom 60., člankom 91. podstavkom 1., člankom 118. stavkom 2. i člankom 244. Poslovnika Hrvatskog sabora, jednoglasno utvrdio da ovaj Prijedlog odluke s obrazloženjem koje podnosi Hrvatskom saboru. Hvala lijepo.
Hvala lijepo gospodinu predsjedniku. Otvaram raspravu. Zaključujem raspravu. Stavljam Prijedlog odluke na glasovanje prema prijedlogu odbora. Molim, tko je za ovaj prijedlog odbora? Hvala. Protiv? Suzdržan? Hvala lijepa. Utvrđujem da je jednoglasno sa 123 glasa za izabrani u Odbor za zakonodavstvo Hrvatskog sabora za predsjednika gospodin Josip Leko, za potpredsjednika gospodin Florijan Boras i za članove Zvonimir Puljić, Damir Sesvečan, Emil Tomljanović, Velimir Pleša, Nikola Mak, Josip Vresk, Darko Šantić, Pero Kovačević i Ivo Josipović. Čestitam predsjedniku, potpredsjedniku i izabranim članovima Odbora za zakonodavstvo i prije zaključenja ovog dijela sjednice sazivam izvanrednu sjednicu za 16 sati sa predloženim dnevnim redom koji ste primili na klupama. Prijedlog zakona o izmjenama i dopunama Zakona o Vladi RH s Konačnim prijedlogom zakona, Prijedlog zakona o ustrojstvu i djelokrugu ministarstava i državnih upravnih organizacija sa Konačnim prijedlogom zakona, Prijedlog zakona o izmjenama i dopunama Zakona o sustavu državne uprave sa Konačnim prijedlogom zakona, predstavljanje Vlade Republike Hrvatske i glasovanje o povjerenju Vlade Republike Hrvatske i Izvješće Mandatno-imunitetnoga povjerenstva. Molim predsjednike Odbora za zakonodavstvo, gospodina Leku i Odbora za Ustav, Poslovnik i politički sustav da sada u ovoj stanci odmah održe sjednice odbora, i to već su se dogovorili, Odbor za Ustav u sobi broj 84., a Odbor za zakonodavstvo u sobi broj 133. i da prorade ova tri zakona. A nakon toga, kada ova, kada prorade ova tri prijedloga zakona, molim zastupnice i zastupnike da se u prizemlju lijevo, polivalentnoj dvorani, tamo preko puta blagajne, fotografiraju za zastupničke iskaznice. Zaključujem ovu sjednicu i druga, izvanredna sjednica započinje u 16 sati. Hvala lijepo.